สภาพัฒน์เผย GDP Q3/58 โต 2.9% ปี 58 คาดโต 2.9% จากเดิมคาด 2.7-3.2%
สภาพัฒน์ เผย GDP ไตรมาส 3/58 โต 2.9% ขณะที่คาด GDP ปี 58 โต 2.9% จากเดิมคาด 2.7-3.2% ส่วน GDP ปี 59 คาดโต 3.0-4.0%
16 พ.ย. 2558

คณะกรรมการพัฒนาการเศรษฐกิจและสังคมแห่งชาติ(สภาพัฒน์)แถลงภาวะเศรษฐกิจไตรมาส 3/58 ขยายตัว 2.9% สูงขึ้นเล็กน้อยจาก 2.8% ในไตรมาสที่แล้ว ภาคนอกเกษตรขยายตัว 3.4% โดยอุตสาหกรรมการผลิตเริ่มมีการขยายตัวเพิ่มขึ้น ในขณะที่การบริการขยายตัวได้ต่อเนื่อง เช่น สาขาโรงแรมและภัตตาคาร การขนส่งและโทรคมนาคม และการค้าส่งและค้าปลีก เป็นต้น แต่ภาคเกษตรผลผลิตยังคงหดตัวตามปริมาณพืชผลสำคัญที่ลดลง
การผลิตภาคเกษตรหดตัว 5.7% จากที่หดตัว 6.2% ในไตรมาสที่แล้ว ปัจจัยสาคัญมาจากสาขาเกษตรกรรม ล่าสัตว์ และป่าไม้ ที่หดตัว 5.8% เป็นผลจากการลดลงของผลผลิตพืชผลที่สาคัญ ทั้งข้าวเปลือก ข้าวโพดเลี้ยงสัตว์ สับปะรด และปาล์มน้ามัน ในขณะที่ประมงหดตัว 3.1% ตามผลผลิตประมงทะเลที่ลดลงจากการยกเลิกสัมปทานประมงในน่านน้ำอินโดนีเซีย และ การบังคับใช้กฎหมายประมงที่เข้มงวด
การผลิตนอกภาคเกษตร ขยายตัว 3.4% โดยอุตสาหกรรมเริ่มขยายตัวเป็นบวก 0.8% จากที่ติดลบ 0.6% ในไตรมาสที่แล้ว ในขณะที่ภาคบริการยังขยายตัวต่อเนื่อง เช่น สาขาโรงแรมและภัตตาคาร การขนส่งและโทรคมนาคม การค้าส่งและค้าปลีก และไฟฟ้า ก๊าซ และการประปา เป็นต้น
ทั้งนี้ GDP ที่ปรับฤดูกาล ขยายตัว 1.0% จากที่ขยายตัว 0.3% ในไตรมาสที่แล้ว